section_heading: Replike
paragraph_text: Sljedećih nekoliko godina replike ovog kipa osvanule su na brojnim lokacijama diljem svijeta. Najpoznatija je ona američka u podmorju Key Larga na Floridi koja je izrađena iz izvornog kalupa. Druga brončana skulptura nalazi se u Grenadi, a postavljena je 22. listopada 1961. godine. Na Karibe je stigla kao dar talijanske mornarice St. Georgesu.